અત્યારે ભારતીય ઇક્વિટી માર્કેટનું વૅલ્યુએશન આકર્ષક છે. બે વર્ષના રોકાણ સમયગાળાને ધ્યાનમાં રાખીને ઇન્વેસ્ટમેન્ટ કરવાની સારી તક છે. અત્યારે બધે જ નિરાશાવાદની સ્થિતિ છે. હું જે કોઈ પણ ફન્ડ મૅનેજર અથવા ઊંચી નેટવર્થ ધરાવતા રોકાણકારો સાથે વાતચીત કરું છું ત્યારે માત્ર ઊંચા વ્યાજદર, સરકાર દ્વારા કોઈ મહત્વના નર્ણિય લેવાનો અભાવ, ઇન્ફ્રાસ્ટ્રક્ચર સેક્ટરમાં ઘટી રહેલા ઑર્ડર્સ તેમ જ યુરોપની ડેટ ક્રાઇસિસની વાતો જ સાંભળવા મળે છે. અત્યારે બજારમાં પરિસ્થિતિ એકદમ અચોક્કસ છે ત્યારે બજારમાં કેમ રોકાણ કરવું એ સવાલ છે. જોકે અચોક્કસ સ્થિતિમાં જ રોકાણ કરવાનું વધુ યોગ્ય છે, કારણ કે જ્યારે નૉર્મલ સ્થિતિ પાછી ફરે છે ત્યારે આ રોકાણ તમને શ્રેષ્ઠ વળતર આપે છે. અમેરિકામાં સપ્ટેમ્બર ૨૦૦૧માં આતંકવાદી હુમલો થયા બાદ જો રોકાણ કર્યું હોય તો ત્યાર પછીનાં ત્રણ વર્ષમાં ૮૪ ટકા અને પાંચ વર્ષમાં ૩૧૬ ટકા વળતર મળ્યું હોત.